Diari Oficial de la Generalitat Valenciana


Sumari del DOGV 1618, del 10-09-1991 (1991/822562)

ORDRE de 2 de setembre de 1991, del Conseller de Cultura, Educació i Ciència, per la qual es nomena els vocals del Consell de Participació Social de la Universitat Jaume I, de Castelló.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   1618

Data del DOGV
:   10-09-1991

Secció del DOGV
:   AUTORITATS I PERSONAL

Número del document
:   1991/822562


Data del document
:   02-09-1991

Organisme emissor


Tipus de document
:   Ordre

Anàlisi jurídica

Ordre de 2 de setembre de 1991, del Conseller de Cultura, Educació i Ciència, per la qual nomena els vocals del Consell de Participació Social de la Universitat Jaume I de Castelló.  
Atés que la Llei 3/1991 de la Generalitat Valenciana, de 19 de febrer, de Creació de la Universitat Jaume I de Castelló, estableix en la disposició Transitòria segona, com a òrgan de govern d'aquesta, el Consell de Participació Social amb les atribucions que la legislació assenyala per al Consell Social de la Universitat.  
Atés que per les institucions, organismes i entitats que en aquesta llei s'assenyalen, s'ha procedit a designar els seus representants en el Consell de Participació Social.  
Atés allò establert en la Llei 4/1985, de la Generalitat Valenciana, de 16 de març, i en la disposició final primera de la Llei 3/1991, de la Generalitat Valenciana, de 19 de febrer,  
ORDENE  
Article primer  
Nomenar com a vocals del Consell de Participació Social de la Universitat Jaume I de Castelló, les següents persones:  
El senyor Francisco Michavila Pitarch, en qualitat de president de la Comissió Gestora de la Universitat Jaume I de Castelló.  
Els senyors Vicente Enrique i Tarancón i Emilio Llorente Gómez, en representació de la Comissió Gestora de la Universitat Jaume I de Castelló.  
Els senyors Andrés García de la Riva, Jaime Lamo de Espinosa y Michels de Campourcín i Daniel Gozalbo Belles, en representació de la Conselleria de Cultura, Educació i Ciència.  
El senyor José Luis Gimeno Ferrer, en representació de l'Ajuntament de Castelló de la Plana.  
El senyor Francisco Solsona Garbí i la senyora Carlota Bustelo García, en representació de la Diputació Provincial de Castelló.  
Els senyors Jaime López Granell i Manel Jorge Ballesteros, en representació de les centrals sindicals Unió General de Treballadors i Comissions Obreres, respectivament.  
Els senyors Enrique Vicedo Madroña i Rafael Montero Gómis, en representació de la Confederació Interprovincial d'Empresaris de la Regió Valenciana.  
Els senyors Vicente Sampedro Guillamón i Enrique Mas Molina, designats per les Corts Valencianes.  
Article segon  
En el termini de quinze dies des de la publicació d'aquesta ordre, es procedirà a la constitució del Consell de Participació Social de la Universitat Jaume I de Castelló, el qual en el termini de tres mesos des de la seua constitució, elaborarà el seu reglament d'organització i funcionament, que serà sotmès a l'aprovació del Consell de la Generalitat Valenciana.  
Article tercer  
La duració del manament dels vocals nomenats per aquesta ordre serà fins l'aprovació definitiva dels estatuts de la Universitat Jaume I de Castelló, sense perjudici de la possible renúncia o remoció d'aquells.  
València, 2 de setembre de 1991.  
El Conseller de Cultura, Educació i Ciència,   
ANDREU LOPEZ I BLASCO